jkorsvik/nowiki_second_scrape_merged huggingface dataset:
Linnerud holdeplass

Linnerud holdeplass lå langs Randsfjordbanen i Modum kommune, den ble åpnet 1953,  fra 1954 til 1997 ble den skrevet Linderud holdeplass. Den har ingen trafikk mer, og er ikke lenner oppført i Jernbaneverkets Network statement.


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 202. ISBN 82-90286-28-7. CS1-vedlikehold: Flere navn: forfatterliste (link)


== Eksterne lenker ==
Linnerud holdeplass hos Norsk Jernbaneklubb
Hassel holdeplass

Hassel holdeplass lå langs Randsfjordbanen i Modum kommune, den ble åpnet 1961. Siden 1989 har den har ikke trafikk, og er ikke lenger oppført i Jernbaneverkets Network statement.


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 202. ISBN 82-90286-28-7. CS1-vedlikehold: Flere navn: forfatterliste (link)


== Eksterne lenker ==
Hassel holdeplass hos Norsk Jernbaneklubb
Burud stasjon

Burud stasjon ligger langs Randsfjordbanen i Øvre Eiker kommune, den ble åpnet 1875. Stasjonen var betjent til 1970, 1984 ble den nedgradert til holdeplass med lastespor. Persontrafikken ble innstilt i 2001, og holdeplassen er ikke lenger oppført i Jernbaneverkets Network statement. Lastesporet var fjernet per 2020, det skjedde trolig mange år tidligere. 
Stasjonsbygningen var tegnet av stadskonduktør Georg Andreas Bull, og var av samme type som stasjonsbygningen på Krekling stasjon på Randsfjordbanens sidelinje til Kongsberg (idag Sørlandsbanen). Begge byggene er nå revet.
Et skilt oppe på veien med «Burud st 0,2 km» hang oppe så sent som i 2020.


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 202-203. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Randsfjordbanen med sidelinjer. NSB Arkitektkontoret. s. 113–120. 


== Eksterne lenker ==
(no) Burud stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Randsfjordbanen
JET-turneringen

JET (opprettet 1989 av Serieforeningen av 1972) er en forkortelse for Junior Elite Turnering. Den  arrangeres årlig i juli på Hamar av fotballklubben Hamarkameratene.  Den kalles i dag NTF-U19 der NTF betyr Norsk Toppfotball som er dagens Serieforeningen av 1972 og U19 betyr «Under 19» (år). Bortsett fra de to første årene har turneringen internasjonal deltakelse.  I 2007 ble finalen vist direkte på TV 2, og i 2013 på TV 2 Sumo.


== Finaler ==
1989: Brann-Molde (3–0)
1990: Eik Tønsberg-Start (3–0)
1991: SK Örebro-Eik (3–1)
1992: Helsingborg-Lillestrøm (1–1, 5–3 på staffespark)
1993: Helsingborg-Lyn (1–0)
1994: Spartak Moskva-SK Örebro (4–0)
1998: ? vant over Aalborg
2000: Moss i finalen
2001 Odd-Tromsø(2-0)
2002: Brann slo Molde
2003: Lillestrøm slo Brann
2004: Viking-Odd (1–0)
2005: Odd vant
2006: Vålerenga-Tromsø (3–0)
2007: Rosenborg-Lyn (4–0)
2008: Rosenborg-Strømsgodset (4–1)
2009: Vålerenga-Strømsgodset (5–0)
2010: Odd-Stabæk (1–1, 4–3 på straffespark)
2011: Viking-Strømsgodset (1–0)
2012: Vålerenga-Rosenborg (1–1, VIF vant på straffespark)
2013: Vålerenga-Rosenborg (1–1, VIF vant på straffespark)
2014: Vålerenga-Viking (1–0)
Kalvsjø holdeplass

Kalvsjø holdeplass ligger langs Roa–Hønefosslinjen i Lunner kommune, den ble åpnet 1932. Den har ikke lenger trafikk, og er per 2022 ikke lenger oppført i Jernbaneverkets Network statement.


== Referanser ==


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 157. ISBN 82-90286-28-7. 
Nils Carl Aspenberg (1999). Fra Roa til Bergen. Historien om Bergensbanen. Oslo: Baneforlaget. s. 70–71. ISBN 82-91448-28-0. 
Aasmund Dahl, red. (1992). NSBs bygningsregistrering: Oslo distrikt: Gjøvikbanen. 2. NSB Arkitektkontoret. s. 193. 


== Eksterne lenker ==
(no) Kalvsjø holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Roa-Hønefoss
Hennung stoppested

Hennung stoppested ligger langs Gjøvikbanen i Gran kommune, det ble åpnet 1923 som lastespor. 1936 ble det oppgradert til holdeplass, 1943 til stoppested. 1961 ble det nedgradert til holdeplass med lastespor igjen, fra 1967 ble ingen vognlaster mer betjent. Siden 2006 har holdeplassen ingen trafikk, men er oppført i Jernbaneverkets Network statement og er ikke offisielt nedlagt.Omkring årsskiftet 2015/2016 ble Hennung stasjonsbygning og plattform og tilhørende bygninger revet og fjernet, kun lysmasten til stasjonen står igjen.


== Referanser ==


== Litteratur ==
Nils Carl Aspenberg, Trond Børrehaug Hansen, Øyvind Reisegg (2009). Gjøvikbanen. Baneforlaget. s. 89–90. ISBN 978-82-91448-48-0. CS1-vedlikehold: Flere navn: forfatterliste (link)
Thor Bjerke, Finn Holom (2004). Banedata 2004. Hamar / Oslo: Norsk Jernbaneklubb/Norsk Jernbanemuseum. s. 148–149. ISBN 82-90286-28-7. 
Aasmund Dahl, red. (1992). NSBs bygningsregistrering: Oslo distrikt: Gjøvikbanen. 1. NSB Arkitektkontoret. s. 251–258. 


== Eksterne lenker ==
(no) Hennung stoppested i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gjøvikbanen
Ny-Guinea

Ny-Guinea er verdens nest største øy (etter Grønland) og ligger i øygruppen Melanesia i Stillehavet (Oseania). Ny-Guinea består av et landareal på cirka 785 783 km² og tilhører økologisk den australasiske sone (som er én av åtte økosoner i verden).


== Geografi og topografi ==
Øya ligger geografisk et lite stykke nord for Australia og er delt mellom to suverene stater. Vest-Papua tilhører Indonesia og utgjør den vestre parten av øya, mens Papua Ny-Guinea er et konstitusjonelt monarki som utgjør den østre parten av øya.
Ny-Guineahøylandet er en kjede av fjell som strekker seg gjennom de sentrale delene av Ny-Guinea, fra sørøst til nordvest, og er et resultat av (pågående) kolliderende tektoniske plater. Det høyeste fjellet på øya er Puncak Jaya med sine 4 884 moh. Den store halvøya nordvest på den indonesiske delen av øya Ny-Guinea bærer navnet Fuglehodehalvøya eller Doberaihalvøya.


== Etymologi ==
Da vestlige folk oppdaget øya ble navnet eller beskrivelsen Paupa brukt til å referere til en del av den, men både etymologien og opphavet er uklar. Da portugiserne oppdaget øya i 1521 kalte de den derfor Paupa for en stakket stund, men navnet Ny-Guinea ble introdusert alt med den spanske oppdageren Yñigo Ortiz de Retez i 1545. Ny-Guinea ble først utforsket fra 1700-tallet og framover. Nederlenderne annekterte øyas vestlige deler i 1828, mens briten John Moresby spilte en viktig rolle i dannelsen av Britisk Ny-Guinea i 1884.
Navnet Papua har blitt hengende ved deler av Ny-Guinea på ulike måter. Den nordøstlige delen av øya utgjorde fra 1884 en tysk koloni med navnet Keiser Wilhelms land, som etter første verdenskrig ble det australske mandatområdet Territoriet Ny-Guinea. Britenes del ble overført til Australia i 1902 og kalt Territoriet Papua, og de to territoriene på øyas østre del ble i 1975 uavhengig under navnet Papua Ny-Guinea. Den vestre delen av øya ble i 1969 delt i to provinser Irian Jaya Barat og Irian Jaya, som nå er synonyme med de to provinsene Papua Barat (i vest) og Papua (i øst).


== Demografi ==
Totalt bor det cirka 11,6 millioner innbyggere på øya, hvorav drøyt 7,3 millioner hører hjemme i Papua Ny-Guinea og drøyt 4,3 millioner i Vest-Papua. Innlandsbefolkningen består hovedsakelig av papuanere, som trolig opprinnelig befolket øya fra Afrika for mer enn 40 000 år siden. Det finnes mer enn 800 ulike etniske grupper på øya og like mange språk. I hovedsak snakkes det austronesiske språk langs kysten og på de mindre øyene rundt Ny-Guinea, mens innlandsbefolkningen (den papuanske urbefolkningen), som trolig er beslektet med negritoer, snakker forskjellige papuanske språk. Øya er tettest befolket i høylandet.


== Referanser ==


== Eksterne lenker ==
(en) New Guinea – kategori av bilder, video eller lyd på Commons 
Ny-Guinea - jordbruket er et globalt spleiselag - artikkel fra forskning.no 22.1.12
Dokka stasjon

Dokka stasjon ligger langs Valdresbanen i Nordre Land kommune og ble åpnet 1902 da Valdresbanen ble tatt i bruk. Persontrafikken ble nedlagt 1989, og Dokka har siden status som godsstasjon. 


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 154-155. ISBN 82-90286-28-7. CS1-vedlikehold: Flere navn: forfatterliste (link)
Iversen, Ingolf (1996). «Dokka stasjon». Klar til avgang! Ei bok om Valdresbanen. Valdres Forlag. s. 101-102. ISBN 8275620473. 
Aspenberg, Nils Carl; Børrehaug Hansen, Trond; Reisegg, Øyvind (2009). Gjøvikbanen. Baneforlaget. s. 168. ISBN 978-82-91448-48-0. CS1-vedlikehold: Flere navn: forfatterliste (link)
Aasmund Dahl, red. (1992). NSBs bygningsregistrering: Oslo distrikt: Gjøvikbanen. 2. NSB Arkitektkontoret. s. 93–125. 


== Eksterne lenker ==
(no) Dokka stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Valdresbanen
Primtegn

Primtegn er et skrifttegn og et symbol. Symbolet ′ har Unicode-navn prime, Unicode-kode U+2032, og HTML-kode &prime; og &#x2032;.
Primtegnet brukes i norsk for å angi fot og minutter.


== Anvendelse ==
Primtegnet er et symbol som primært brukes i fysisk og matematisk notasjon:

En fot: 7′ betyr 7 fot
Et bueminutt eller minutt i tid: 42′ betyr 42 bueminutter (vinkelmål) eller minutter
Det angir komplement i mengdelære: A′ er komplementet til mengden A
A′ kan bety et punkt, et element, en mengde e.l. relatert til A (for eksempel via en transformasjon).
Det angir derivasjon i matematisk analyse: f′(x) er den førstederiverte (eller den deriverte funksjonen) av funksjonen f(x). Denne notasjonen ble innført av Lagrange.
Symbolet kan brukes i transliterasjon av enkelte språk, som for eksempel russisk, hvor symbolet brukes noe til å angi palatalisering.
Et dobbelt primtegn (″, Unicode U+2033, &Prime;) er ekvivalent med to primtegn og brukes til tilsvarende formål:

Andre deriverte: f″(x) er den andre deriverte av f(x)
En tomme: 7″ betyr 7 tommer
Et buesekund eller sekund i tid: 42″ betyr 42 buesekunder eller sekunderDen typografisk korrekte måten å angi geodetiske koordinater på norsk, er å bruke primtegn, f.eks. 59°54′40″ N 10°44′00″ Ø og 59°54,67′ N 10°44,00′ Ø (Oslo).
Som en utvidelse til ovenstående symboler, brukes trippelt primtegn (‴, Unicode U+2034) og kvadrupelt primtegn (⁗, Unicode U+2057) ofte til å bety henholdsvis tredje og fjerde deriverte av en funksjon (disse tegn kan ikke vises av alle nettlesere og i alle tegnset).
For at unngå, at man ved den n-te deriverte skal måtte telle n primtegn, anvender man ofte notasjonen f(n)(x). Dette er også matematisk mer anvendelig, hvis n skal betraktes abstrakt som en variabel.


== Historie ==
Navnet primtegn kommer av den engelske betegnelsen, prime.


== Forvekslinger ==
På grunn av liknende utseende kan enkelte andre tegn forveksles med primtegnet. Dette gjelder enkelte skriftsnitt mer enn andre, og gjelder spesielt ved lav oppløsning, som for eksempel på en dataskjerm. Symbolet kan særlig forveksles med følgende tegn. I parentes står Unicode-kode, symbolet, og Unicode-navn.

apostrof (U+0027, ' apostrophe)
akuttegn (U+00B4, ´, acute accent)
gravistegn (U+0060, `, grave accent)
høyre enkelt anførselstegn/sitattegn (U+2019, ’, right single quotation mark)
venstre enkelt anførselstegn/sitattegn (U+2018, ‘, right single quotation mark)
??? (U+201B, ‛, single high-reversed-9 quotation mark)
??? (U+2035, ‵, reversed prime)
hevet siffer 1 (U+00B9, ¹, superscript one)Likeledes skal dobbelt primtegn ikke forveksles med sitattegn (", Unicode U+0022 og ”, U+201D).
Hvis tegnsettet ikke inkluderer primtegnet eller det dobbelte primtegnet (som for eksempel i ISO 8859-1), vil man som oftest anvende alminnelige (eller kursive) apostrofer.


== Referanser ==
Friidrett under Paralympiske sommerleker 2012 – 800 meter menn

800 meter for menn ved Paralympiske sommerleker 2012 ble arrangert ved Olympiastadion i London fra 31. oktober til 8. september 2012. Det ble konkurrert i totalt 8 ulike klasser. 


== Tidsskjema ==


== Resultater ==


=== T12 ===
Finaleresultater:

Det ble avholdt tre innledningsheat før finalen. Disse ble vunnet av Devine, Sharov og Zhiou.  


=== T13 ===
Finaleresultater:

Det ble avholdt to innledningsheat før finalen. Mame vant det første og Korir vant det andre, med ny paralympisk rekord på 1:54,56, og slo med det Mames tidligere paralympiske rekord fra PL 2008. Baka forbedret den paralympiske rekorden da han vant finalen, med tiden 1:53,01. 


=== T36 ===
Finaleresultater:

T36 er en av klassene for utøvere med cerebral parese. Kun finale ble avholdt. Shvetcov vant her med ny paralympisk rekord på 2:05,32. 


=== T37 ===
Finaleresultater:

Kun finale ble avholdt. Michael McKillop vant finalen, med ny verdensrekord på 1:57,22. 


=== T46 ===
Finaleresultater:

T46 er en av klassene for utøvere med funksjonshemming i armene, de har amputasjon eller svekkelser i én arm, eller i noen tilfeller begge armer.  

Det ble arrangert to innledningsheat før finalen. Günther Matzinger vant det første heatet. Det andre heatet ble vunnet av Mohamed Fouzai. Günther Matzinger vant finalen, med ny verdensrekord på 1:51,82.


=== T52 ===
Finaleresultater:

T52 er en av klassene for utøvere med ryggmargskade, som bruker rullestol. 

Kun finale ble avholdt. 


=== T53 ===
Finaleresultater:

T53 er en av klassene for utøvere med ryggmargskade, som bruker rullestol. 

Det ble arrangert to innledningsheat før finalen. Richard Colman vant det første heatet. Det andre heatet ble vunnet av Li Huzhao.


=== T54 ===
Finaleresultater:

T54 er en av klassene for utøvere med ryggmargskade, som bruker rullestol. 

Det ble arrangert tre innledningsheat før finalen. Zhang Lixin vant det første heatet, David Weir det andre og Saichon Konjen det tredje. David Weir vant også finalen.


== Eksterne lenker ==
London 2012 - friidrett menn (resultater)
Colla Micheri

Colla Micheri er en italiensk middelalderby i regionen Liguria. Byen som er en frazione inngår i kommunen Andora i provinsen Savona.


== Historie ==

Den romerske veien Via Julia Augusta, bygd i 13 e.Kr., passerer gjennom byen. 
Thor Heyerdahl renoverte mange bygninger i byen, som hadde forfalt på 1900-tallet. Han bodde i området sammen med sin familie, når han ikke var på reise, fram til sin død i 2002.


== Referanser ==
Neoptolemos av Epirus

Neoptolemos I av Epirus (gresk: Νεοπτόλεμος Α' Ηπείρου) (styrte fra 370 f.Kr. – død 357 f.Kr.) var en konge av Epirus og en sønn av Alketas I av Epirus, og far av Aleksander I av Epirus og døtrene Troas og Olympias. Ved sistnevnte ble han bestefar til Aleksander den store.Neoptolemos hevdet å nedstamme fra helten Akilles og fra kong Lykomedes, som i henhold til gresk mytologi var en konge av Skiros. Den senere romerske keiser Caracalla hevdet at han nedstammet fra Neoptolemos.
Olympias opprinnelig navn som hun fikk i Epirus var Polyxena. Det ble først endret etter at hun ble gift med Filip II av Makedonia.


== Etymologi ==
Betydningen av Neoptolemos’ navn er «ny krig», avledet fra νεος (neos) «ny» og πολεμος (polemos) «krig».Det er også navnet på en helt i gresk mytologi, en sønn av Akilles, som ble fraktet til Trojakrigen ettersom det var spådd at grekerne ikke ville vinne om han ikke var tilstede.


== Styre ==
Etter at hans far Alketas var død arvet Neoptolemos og hans bror Arymbas eller Arybbas (som ble bestefar til Pyrrhos) hver sin halvpart av kongedømmet, men de fortsatte å styre hver sin del i fred og bedragenighet. Det nevnes at Arymbas var en mann som støttet litteraturen og lærde menn, men det nevnes ikke noe tilsvarende om Neoptolemos. Da han døde, antagelig rundt 357 f.Kr., var det hans sønn Aleksander I som arvet hans halvdel, og i 343 f.Kr. også hele riket.
Det første epigrafiske bevis på det molossiske forbund går tilbake til ca. 370 f.Kr. og under Neoptolemos’ tid.


== Referanser ==


== Litteratur ==
Pausanias, i. 11. §§ 1, 3
Junianus Justinus, vii. 6. § 10, xvii. 3. § 14
Droysen, Johann Gustav: Geschichte des Hellenismus, bind I (e-bok), s. 250


== Eksterne lenker ==
Genealogi
Feuchtwangen

Feuchtwangen er en by i Tyskland i delstaten Bayern i Landkreis Ansbach.
Feuchtwangen er geografisk største byen i distrikt Mittelfranken.


== Distrikter ==
Feuchtwangen har 87 distrikter:


== Eksterne lenker ==
Offisielt nettsted 
(en) Feuchtwangen – kategori av bilder, video eller lyd på Commons
1. serierunde i Tippeligaen 2013

1. serierunde i Tippeligaen 2013 startet fredag 15. mars klokken 19 med Viking mot Molde. Runden fortsatte med to kamper lørdag 16. mars. Aalesund mot Haugesund klokken 15.30. Og Brann mot Vålerenga klokken 18. Runden avsluttet søndag 17. mars med Lillestrøm mot Sarpsborg 08 klokken 15.30, tre kamper klokken 18, og Odd mot Rosenborg klokken 19.


== Kampfakta ==
Hol stasjon

Hol stasjon er en jernbanestasjon på Bergensbanen. Stasjonen ligger i Hol kommune i Buskerud og oppstod som kryssingsspor med holdeplass i 1907 da Bergensbanen åpnet til Gulsvik. Rundt 1931 ble den oppgradert til stasjon og var betjent til 1983 da fjernstyring ble innført fra Bergen. Etter 1970-årene hadde ikke stasjonen fast togstopp.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 166–167. ISBN 82-90286-28-7. 
Nils Carl Aspenberg (1999). Fra Roa til Bergen. Historien om Bergensbanen. Oslo: Baneforlaget. s. 103–108. ISBN 82-91448-28-0. 
Aasmund Dahl, red. (1984). NSBs bygningsregistrering: Bergen distrikt. 1. NSB Arkitektkontoret. s. 230–239. 


== Eksterne lenker ==
(no) Hol stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Bergensbanen
Historieboka om Hol stasjon
Fransk Togoland

Fransk Togoland var et område i Vest-Afrika kontrollert av Frankrike fra 1916 til 1960, da det ble selvstendig som republikken Togo.
Fransk Togoland ble til i 1916 under første verdenskrig etter at Frankrike okkuperte den ene delen av det tyske protektoratet Togoland. Storbritannia okkuperte den andre delen. I 1919 ble Fransk Togoland et mandatområde under Folkeforbundet. Etter andre verdenskrig fikk det status som tilsynsområde under FN.I 1956 ble det holdt folkeavstemning der velgerne ble spurt om de foretrakk om området skulle fortsette som tilsynsområde eller bli et selvstyrt område i Den franske union. 93,4 % av velgerne støttet det sistnevnte alternativet. Resultatet ble imidlertid ikke anerkjent av FN, siden velgerne ikke fikk anledning til å stemme over selvstendighet.Området ble selvstendig som Togo 22. april 1960.


== Referanser ==
Torpo stasjon

Torpo stasjon er en jernbanestasjon på Bergensbanen i Ål kommune i Buskerud. Den ble åpnet som Torpe stasjon 1907 da Bergensbanen ble åpnet til Gulsvik, dagens skrivemåte brukes siden 1935. 1983 ble stasjonen fjernstyrt, den har ikke lenger persontrafikk. 
Stasjonsbygningen, som er i jugendstil, står fremdeles, men bygget står tomt og eieren Bane Nor søkte i 2021 om rivetillatelse. Denne ble innvilget, men etter at kulturvernavdelingen i Viken fylkeskommune frårådet riving på grunn av høy verneverdi ble rivetillatelsen opphevet i februar 2022.
– På strekninga frå Hønefoss til Hordaland grense er Torpo stasjon ein av tre stasjonar som er prioriterte som spesielle verneobjekt. Torpo stasjon er eit element innanfor kulturmiljøet på Bergensbanen med nasjonal verdi, skreiv fylkeskommunen i ein uttale til Ål kommune i november i fjor og bad kommunen oppheve rivingsløyvet.
Eiendomssjefen i Bane Nor har opplyst at bygget er i så dårlig forfatning at det kan være farlig, men Norsk Jernbanemuseum er likevel interessert i å overta bygningen. 


== Referanser ==


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 166–167. ISBN 82-90286-28-7. 
Nils Carl Aspenberg (1999). Fra Roa til Bergen. Historien om Bergensbanen. Oslo: Baneforlaget. s. 92–93. ISBN 82-91448-28-0. 
Aasmund Dahl, red. (1984). NSBs bygningsregistrering: Bergen distrikt. 1. NSB Arkitektkontoret. s. 180–187. 


== Eksterne lenker ==
(no) Torpo stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Bergensbanen
Gulsvik stasjon

Gulsvik stasjon er en jernbanestasjon på Bergensbanen. Stasjonen ligger i Flå kommune i Buskerud, den ble åpnet 1907 da Bergensbanen ble åpnet til Gulsvik. 1986 ble stasjonen fjernstyrt, og den har ikke lenger persontrafikk.
Stasjonsbygningen inneholder et lite museum som drives på frivillig basis (2019).


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 164–165. ISBN 82-90286-28-7. 
Nils Carl Aspenberg (1999). Fra Roa til Bergen. Historien om Bergensbanen. Oslo: Baneforlaget. s. 84–85. ISBN 82-91448-28-0. 
Aasmund Dahl, red. (1984). NSBs bygningsregistrering: Bergen distrikt. 1. NSB Arkitektkontoret. s. 58–75. 


== Eksterne lenker ==
(no) Gulsvik stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Bergensbanen
Epic - skogens hemmelige rike

Epic - skogens hemmelig rike (originaltittel: Epic) er en amerikansk animasjonsfilm fra 2013. Filmen er regissert av Chris Wedge (mannen bak Istid), og har Amanda Seyfried, Josh Hutcherson, Colin Farrell, Christoph Waltz og Beyoncé Knowles som hovedstemmer.


== Handling ==
Når faren til tenåringsjenta Mary Katherine forsvinner, drar hun ut i den dype skogen for å finne ham. Men det hun ikke vet er at det foregår en maktkamp mellom godt og ondt ute i skogen. Hun møter på en gruppe krigere av noen småfolk kalt løvmenn som faren har forsket på og kjempet for å bevise at eksisterer. Snart er hun involvert i en kamp ikke bare for å redde faren - men også verden.


== Stemmegivere ==


=== Original versjon ===
Amanda Seyfried som Mary Katherine (M.K.)
Josh Hutcherson som Nod
Colin Farrell som Ronin
Christoph Waltz som Mandrake
Jason Sudeikis som Bomba
Beyoncé Knowles som Queen Tara
Aziz Ansari som Mub
Chris O'Dowd som Grub
Pitbull som Bufo
Steven Tyler som Nim Galuu


=== Norsk versjon ===
Malin Pettersen som Marie Katrine (MK)
Erik Skøld som Nod
Trond Espen Seim som Ronin
Haddy Njie som Dronning Tara
Anders Bye som Mub
Jon Niklas Rønning som Grub
Alex Rosén som Nim Galuu
Jan Martin Johnsen
Sigve Bøe
Silje Hagrim Dahl


== Eksterne lenker ==
Offisielt nettsted 
(en) Epic (2013 film) – kategori av bilder, video eller lyd på Commons 
(en) Epic - skogens hemmelige rike på Internet Movie Database 
(no) Epic - skogens hemmelige rike hos Filmfront 
(sv) Epic - skogens hemmelige rike i Svensk Filmdatabas 
(da) Epic - skogens hemmelige rike i Danmark Nationale Filminstitut 
(fr) Epic - skogens hemmelige rike på Allociné 
(en) Epic - skogens hemmelige rike på AllMovie 
(en) Epic - skogens hemmelige rike på Rotten Tomatoes 
(en) Epic - skogens hemmelige rike på Metacritic 
(en) Epic - skogens hemmelige rike på Box Office Mojo 
(en) Epic Soundtrack Stream
1. serierunde i Adeccoligaen 2013

1. serierunde i Adeccoligaen 2013 startet 6. april med HamKam - Stabæk kl 15:30. 5 kamper ble spilt søndag 7. april kl 18:00, Fredrikstad - Hødd ble spilt mandag 8. april  kl 19:00. Follo - Bryne ble utsatt til 2. juni.


== Fakta ==


== Referanser ==


== Eksterne lenker ==
https://sportsresultater-beta.nrk.no/fotball/turneringer/6/2013/kamper
Habermehltoppen

Habermehltoppen er et stort fjell i Mühlig-Hofmannfjella i Dronning Maud Land. Det ligger sør for Storkvarvet, om lag fem kilometer sør for Gessnertind. Høyeste punkt måler 2945 moh.Habermehltoppen ble første gang fotografert fra fly av Den tyske antarktisekspedisjonen 1938–39 under ledelse av Alfred Ritscher, som gjennomførte en grov kartlegging av området og navnga fjellet Habermehlgpfel etter direktøren for den tyske værtjenesten. Området ble ytterligere kartlagt av norske kartografer basert på undersøkelser og flyfotografier fra Den norske antarktisekspedisjonen 1956–60.


== Se også ==
Liste over fjell i Dronning Maud Land


== Referanser ==